1 dood, 10 beseer ná bom in Pakistan ontplof | Nuus24
1 dood, 10 beseer ná bom in Pakistan ontplof
Pakistan – 'n Pakistanse polisiebeampte het gesê een persoon is dood en 10 ander is gewond nadat 'n bom, wat aan 'n motorfiets vasgemaak was, naby 'n polisiekontrolepunt in die land se suidweste ontplof het. Wazir Khan Nasir, 'n senior polisiebeampte, het gesê die bom is Maandag in Quetta, die hoofstad van die Baluchistan-provinsie, met 'n afstandbeheerde toestel gedetoneer. Nasir het gesê die meeste slagoffers is burgerlikes en minstens twee van die beseerdes is in 'n ernstige toestand. Niemand het nog aanspreeklikheid vir die bomontploffing aanvaar nie. – Volg Nuus24 op Twitter.
Lees meer oor: bomontploffings | sterftes VOLGENDE OP NUUS24X